**Årsberetning Skjeberg Golfklubb – Junior.**

Året 2022 var et år med vekst i juniorgruppen. Det har vært størst aktivitet i gruppen med de minste barna. Men det har også vært en økende aktivitet for trinnet mellom 10-19år. Vi har blant annet fått noen jenter med i gruppen, som vi ser på som svært gledelig.

Vi har gjennom sesongen vært representert på ulike arenaer og turneringer. Men det er en liten kjerne som stort sett spiller turneringer, men vi jobber med å økt antallet neste sesong.

Skjeberg deltok også på Lag-NM for gutteklassen, denne gangen i mix-lag med Moss og Rygge. Vi hadde 3 spillere fra Skjeberg og en fra Moss på laget. Vi presterte godt gjennom mesterskapet og endte til slutt på 3.plass i vår avdeling i 1.divisjon.

Vi har også vært representert på Srixton Tour gjennom året. Bjørn Kristoffer Holt har prestert godt gjennom hele sesongen mot den ypperste eliten i norsk junior golf. Holt har også deltatt på flere senior elite turneringer, og gjort sine saker svært godt.

2022 har vært et godt år for Skjeberg golfklubb sin junior avdeling. Vi har beholdt våre spillere, og fått noen nye medlemmer men viktigst av alt, det fremvises fortsatt stor idrettsglede, utvikling og innsats.

Vår trening har vært basert på unge lokale ressurser, i kombinasjon med innleid ressurs fra Gamle Fredrikstad GK. Våre lokale ressurser er ungdom som representerer både Skjeberg og andre klubber. Men at de ønsker å bidra og også bidra tilbake til moderklubben, med å trene våre unge lovende. Så stor takk til Nicoline, Marion, Ida Sofie og BK for innsatsen i 2022.

På vegne av junior gruppa

Øyvind H. Mathisen